Author: Ron Graham
Jos blong Kraes
—?Hem i jes wan narafala grup?
Jos blong Kraes, i gat rod blong joenem olgeta Kristin man we oli kam wan. Jos blong Kraes, hem i no jes wan narafala grup, we i divaedem ol Kristin man moa, nogat.
Yufala evriwan i kam wan nomo, from yufala i joen long Kraes Jisas (Galaesia 3:26-28).
1 Fasin blong divaedem jos i nogud
Jos blong Kraes, hem i traehad we i no mekem eni samting we i divaedem ol Kristin man. Sapos yumi seraot long narafala grup, yumi mekem sin from. Jos blong Kraes i mas kam wan bodi nomo, i no mas go wanwan. Ol jos blong Kraes oli mas kam sem mak blong mekem wan jos nomo. Nao mak ya, i mas olsem stamba we Jisas nomo i givem mo Jisas nomo i talem (1 Korin 1:10-13, Efesas 4:1-6, Jon 17:20-21).
2 Jisas i Hed blong jos
Jisas i talem se, "Bambae mi mi bildim jos blong mi" (Matiu 16:18). Jos i blong Kraes, i no blong man. Wod blong God i agensem fasin we yumi folem tingting blong man nomo (Matiu 15:7-9, Kolosi 2:20-23). Jisas hem i ded finis, mo blad blong hem i ron, mo hem i laef bakegen. Nao hem i hed blong jos, mo tru jos ya, i no gat narafala hed blong hem nating (Kolosi 1:17-20).
3 Baebol nomo i rul blong jos
Evri samting we yumi tijim mo yumi mekem long jos ya, i mas kamaot long Baebol nomo (1Pita 4:11). Yumi mas rere oltaem blong jenisem eni samting we i no stret long Baebol. "Yufala i mas traem olgeta samting fastaem. Afta, yufala i mas holemtaet ol samting we oli gud, mo agensem ol samting we oli nogud" (1Tesalonaeka 5:21-22). Baebol hem i naf blong mekem ol Kristin man long jos we oli gud tumas, mo oli strong we i strong, mo oli rere blong wok (2Timoti 3:16-17)
4 Wan jos nomo, i no narawan
From samting ya, jos blong Kraes i traehad blong bambae i kam olsem jos we Jisas i mekem. Naoia, long taem blong Nuitestamen, evri jos we i stap long samples olsem Efesas o Korin o Filipae, i wan jos nomo from we hem i stap aninit long Jisas nomo, from we hem i hed blong jos ya. Nao evri jos i skul blong Kraes nomo, i no narawan.
5 ?Hu ya i bos long Jos long wanples?
Evri jos wanwan, we i stap long wan ples blong miting, hem i mas kam jos blong Kraes nomo. I no gud we jos ya i joenem sam grup we oli kam bos long hem. Mo jos we i stap long sam ples, ol elda no lida blong hem oli mas lidim jos long ples ya nomo (Ol Wok 14:23). Ol elda blong Efesas, oli mekem eksampol long samting ya. Oli lukaot long jos we i stap long Efesas nomo (Ol Wok 20:1,28). Oli no lidim jos long narafala ples mo lida blong narafala ples i no lidim jos ya. Jos long wan ples, i lukaot long bisnes blong hem nomo long kasem plan blong God.
6 Kraes nomo, hem i givim paoa mo raet.
Setan i save mekem olgeta we oli ting i gud we oli bilif eni samting we oli laekem. Be tingting ya i no stret. Yumi mas traehad long mekem evri samting olsem we Kraes i givim paoa long hem, mo Kraes i givim raet long hem. Paoa ya, i kamaot long Hae God nomo, i no kamaot long eni man. Paoa ya i kamaot long Papa God, mo Jisas pikinini blong hem, mo Tabu Spirit blong hem. Paoa we hem i no kamaot long tok blong trifala ya, hem i paoa nating nomo, from hem i blong man nomo.
7 Joenem Kraes nomo
I gat plante grup we oli gat defren nem, mo defren toktok, mo defren fasin blong wosip, mo defren rod blong oganaesem olgeta samting. Be i nogud blong joenem. I gud we yumi mekem jos blong Jisas Kraes nomo, we jos long wanples ya, i joen long Kraes nomo, i no joen long sam denomination. Hemia nao, jos ya i no divaedem ol Kristin man.
eng_Latn fin_Latn cat_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn mri_Latn tpi_Latn epo_Latn tpi_Latn